Ballade des dames du temps jadis
D Ballade des dames du temps jadis („Ballade der Frauen von einst“) isch e Gedicht vom François Villon und erinneret mit Weemuet im Stil vom "Ubi sunt?" Schaner an berüemti Fraue us dr Gschicht. S Gedicht ghöört zum Spootwärk vom Villon und isch Däil vo sim Grand Testament.

Bsundrigs berüemt isch dr Röfrää, Mais où sont les neiges d'antan? („Aber wo isch dr Schnee vom letschte Joor?“). Uf Änglisch het s dr Rossetti mit Where are the snows of yesteryear? übersetzt, und eso s Wort yesteryear erfunde. 
Dr Hugo von Hofmannsthal loot im Der Rosenkavalier d Marschallin in iirem berüemte Monolog lo sääge:
 Geh such dir den Schnee vom vergangenen Jahr!

Dr Bertolt Brecht zitiert dr Villon im Röfrää vo Nannas Lied (Muusig vom Kurt Weill), wo e hertgsottnigi Prostituierti Sentimentalidääte us dr Vergangehäit abduet:
<blockquote>Wo sind die Tränen von gestern abend?Wo ist der Schnee vom vergangenen Jahr?</blockquote>
</blockquote> 

Witeri Verdoonige stamme vom Georges Brassens und vom Petr Eben und si au in populäre Schlager, Büecher und Film widergee worde, so vom Teggster Ulrich Roski für d Sängere Joana, im Joseph Heller sim Roman Catch-22 und dr Verfilmig vom Roman und im Quentin Tarantino sim Film Inglourious Basterds''. Im Villon si Gedicht isch zum Bestanddäil vo dr Populärkultur, au vo dr dütsche, worde.

Teggst im Original und uf Hoochdütsch

Weblingg 
 Übersetzig uf Dütsch und ins modärne Franzöösisch

Fuessnoote

Literarischs Wärk (Middelalter)
Literarischs Wärk uf Französisch
Literarischs Wärk (15. Joorhundert)
Lyrik